OzLabs/hebrew-wiki-articles huggingface dataset:
The Humming

"The Humming" (בעברית: "הזִמזוּם" או "הפְּזִימָה") הוא שיר שהוקלט על ידי הזמרת-יוצרת האירית אניה, מתוך אלבום האולפן השמיני שלה, Dark Sky Island.<ref name=":3" /><ref name=":0"></ref> השיר יצא לאור ב-13 בנובמבר 2015, על ידי חברת התקליטים האחים וורנר, כסינגל שיווקי מתוך האלבום.<ref></ref> הוא נכתב על ידה והופק על ידי ניקי ראיין.<ref name=":3"></ref><ref name=":4"></ref>

את "The Humming" הוציאה אניה שבוע לפני יציאתו של Dark Sky Island, במטרה לעזור בקידום שלו.<ref name=":3" /><ref name=":4" />

== רקע וכתיבה ==
"The Humming" הוא שיר "שמהרהר על מחזור היקום ואיך שינוי משפיע על הכול".<ref name=":1"></ref> בזמן שאניה עבדה על הלחן שלו, היו חלקים שהיא זמזמה ולבסוף החליטה לכלול את הקטע הזה כחלק מהשיר עצמו. היא קראה סיפור שרומא נתנה לה, ממנו למדה שהצליל הראשון שהושמע בעולם היה זמזום.<ref></ref> את אותו הצליל לא יכלו לשמוע בני האדם, אך במרוצת הזמן מדענים הצליחו לתרגם אותו לצליל שאוזן אנושית יכולה לשמוע, תוך שימוש בטלסקופ החלל פלאנק ובקומפרסור שנועדו לעזור בכך.<ref name=":1" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.<ref></ref>

== ביקורת ==
טימותי מונגר מ-AllMusic, כתב ש-Dark Sky Island "מכיל את כל סימני ההיכר האופייניים לאניה, אך עם נקודות שיא רבות יותר מאשר בשתי עבודותיה הקודמות", תוך שהדגיש את "The Humming" כ"אחת הרצועות החזקות ביותר שהפיקה מזה עשרות שנים". הוא טען שאותה הרצועה דומה לשיר "Caribbean Blue" משנת 1991, הלקוח מהאלבום, Shepherd Moons. הוא סיכם ואמר ש"האלבום מצליח להזכיר את אלבומיה הקודמים של אניה, תוך שמירה על העוצמה שלהם".<ref></ref>

== וידאו קליפ ==
קליפ המילים הרשמי של "The Humming" הועלה לערוץ היוטיוב של אניה ב-13 בנובמבר 2015, ביום צאתו כסינגל שיווקי.<ref name=":2"></ref> קליפ המילים נוצר בהשראת הירח, הלילה והמים, כשלאורכו ניתן לראות את מילותיו לצד תמונות נעות של נושאים הקשורים אליהם.<ref name=":2" /> הופעתה של אניה עם השיר הועלתה ליוטיוב בשנת 2016 וזכתה להצלחה נאה.<ref></ref>

נכון לאוקטובר 2020, מונה הצפיות של קליפ המילים עומד על למעלה מ-20 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
! rowspan="2" |עולם
|13 בנובמבר 2020
|סינגל שיווקי
| rowspan="2" |איגל • האחים וורנר
|style="text-align:center;"|<ref name=":3" />
|-
|20 בנובמבר 2020
|הזרמת מוזיקה • הורדה דיגיטלית
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:שירי אניה
קטגוריה:שירים באנגלית
קטגוריה:שירים שנכתבו על ידי אניה
קטגוריה:שירים שהולחנו על ידי אניה
קטגוריה:שירים שהופקו על ידי ניקי ראיין
קטגוריה:שירי העידן החדש
ריי מנאי

ריי אלדו מנאי (באלבנית: Rey Aldo Manaj; נולד ב-24 בפברואר 1997 בלושנייה שבאלבניה) הוא כדורגלן אלבני המשחק בעמדת החלוץ בסיבאספור ובנבחרת אלבניה.

== קריירת מועדונים ==
מנאי החל את הקריירה המקצוענית שלו בקרמונזה מהסרייה ג', בה ערך 22 הופעות ליגה.

ב-14 ביולי 2015 חתם מנאי על חוזה לחמש עונות באינטר מילאנו מהסרייה א'. במשך שלוש עונות במועדון הוא הושאל לפסקארה מהסרייה א', לפיזה מהסרייה ב' ולגרנדה מהליגה הספרדית השנייה, ואף ערך ארבע הופעות ליגה במדי אינטר מילאנו.

ב-1 ביולי 2018 חתם מנאי באלבסטה מהליגה הספרדית השנייה. הוא שיחק במועדון במשך עונה וחצי, בהן ערך 37 הופעות ליגה והבקיע תשעה שערים.

ב-20 בינואר 2020 חתם מנאי בברצלונה אתלטיק, קבוצת המילואים של ברצלונה. במשך עונה וחצי בקבוצה הוא ערך 21 הופעות ליגה והבקיע תשעה שערים.

לקראת עונת 2021/22 עלה מנאי לקבוצה הבוגרת של המועדון אשר משחקת בלה ליגה, שיחק ארבעה משחקי ידידות וכבש ארבעה שערים. בסוף אוגוסט הושאל לקבוצה האיטלקית ספציה מהסרייה א'.

== קריירה בינלאומית ==
ב-16 בנובמבר 2015 ערך מנאי את הופעת הבכורה שלו בנבחרת אלבניה, בתיקו 2-2 נגד נבחרת גאורגיה במשחק ידידות. ב-14 באוקטובר 2019 הבקיע מנאי את שער הבכורה שלו בנבחרת, בניצחון 0–4 על נבחרת מולדובה במסגרת מוקדמות יורו 2020. נכלל בסגל נבחרת אלבניה ליורו 2024.<ref></ref>

== קישורים חיצוניים ==

== הערות שוליים ==

קטגוריה:כדורגלנים אלבנים
קטגוריה:חלוצי כדורגל אלבנים
קטגוריה:כדורגלני קרמונזה
קטגוריה:כדורגלני אינטר מילאנו
קטגוריה:כדורגלני פסקארה
קטגוריה:כדורגלני פיזה
קטגוריה:כדורגלני גרנדה
קטגוריה:כדורגלני אלבסטה
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני ווטפורד
קטגוריה:כדורגלני סיבאספור
קטגוריה:כדורגלני נבחרת אלבניה
קטגוריה:כדורגלני יורו 2024
קטגוריה:ספורטאים זרים באיטליה
קטגוריה:ספורטאים אלבנים בספרד
קטגוריה:ספורטאים אלבנים באנגליה
קטגוריה:ספורטאים אלבנים בטורקיה
קטגוריה:ילידי 1997
גוסטב באומן

גוסטב באומן (באנגלית: Gustave Baumann ; 27 ביוני 1881 – 8 באוקטובר 1971) היה דפס וצייר אמריקאי, ואחת הדמויות המובילות של תחיית חיתוך עץ צבעוני באמריקה. הוא מוכר גם בזכות תפקידו בשנות השלושים כרכז שטח של פרויקט עבודות האמנות הציבוריות בתקופת השפל הכלכלי.

== ביוגרפיה ==
גוסטב באומן נולד במגדבורג שבגרמניה ועבר לארצות הברית בשנת 1891 עם משפחתו. בגיל 17 עבד בחריטה בזמן שהשתתף בשיעורי לילה במכון לאמנות בשיקגו. הוא חזר לגרמניה בשנת 1904 כדי ללמוד במינכן, שם למד גילוף עץ ולמד את הטכניקות של הדפסי גושי עץ. לאחר שחזר לארצות הברית, החל לייצר חיתוכי עץ צבעוניים כבר בשנת 1908, והתפרנס כגרפיקאי.

הוא בילה במחוז בראון שבאינדיאנה כחבר במושבת האמנות של מחוז בראון, ופיתח את טכניקת ההדפסה שלו. הוא פעל לפי השיטה האירופית המסורתית להדפסת צבעים באמצעות דיו על בסיס שמן והדפסת הבלוקים שלו עם מכבש גדול. שיטת עבודתו הייתה בניגוד למגמה של אמנים אמריקאים רבים שהשתמשו בהדפסי עץ משופשפים בסגנון מסורתי יפני.

ההדפסים שלו הוצגו בתערוכה הבינלאומית של פנמה-פסיפיק בשנת 1915, שם זכה באומן במדליית הזהב על חיתוך עץ צבעוני. בשנת 1918, הוא פנה לדרום מערב כדי להכיר את מושבת האמנים טאוס, ניו מקסיקו. אבל הוא נוכח כי המקום צפוף מדי, והוא עלה על הרכבת וירד בסנטה פה. מוזיאון האמנות בסנטה פה נפתח בשנה הקודמת והאוצר שלו, פול ווטר, שכנע את באומן להישאר בסנטה פה.

בסנטה פה התיידד באומן עם אמנים מקומיים רבים לרבות אלברט הנרי קרביאל והשתתף באירועים קהילתיים שונים. הוא היה חבר באגודה לאמנים גרפיים אמריקאים ובאגודת האמנים של טאוס.

באומן התחתן עם ג'יין דברו הנדרסון ב-25 ביוני 1925. בתם, אן, נולדה ב-31 ביולי 1927.<ref>Acton, David (1996). Hand of A Craftsman: The Woodcut Technique of Gustave Baumann. Museum of New Mexico Press</ref> 

הוא שהה בסנטה פה יותר מחמישים שנה עד מותו שם בשנת 1971.

== גלריה ==
<gallery mode="packed" heights="180">

File:'Apple Blossom', wood block print by Gustave Baumann.JPG|פריחת התפוח, חיתוך עץ

File:'Aspen Red River' by Gustave Baumann, New Mexico Museum of Art.JPG|הנהר האדום, חיתוך עץ

File:'San Geronimo-Taos' by Gustave Baumann, 1924.jpg|סאן ג'רמינו, חיתוך עץ

File:September by Gustave Baumann, 1912, color woodcut.jpg|ספטמבר, חיתוך עץ

File:Morning in Mexico by Gustave Baumann, 1936, color woodcut.jpg|בוקר במקסיקו, חיתוך עץ

File:Summer Clouds by Gustave Baumann, 1925, color woodcut.jpg|קיץ, חיתוך עץ
</gallery>
== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:ילידי 1881
קטגוריה:נפטרים ב-1971
סנקט קונראד

סנקט קונראד (בבווארית: Sankt Konrad) היא עיירה במחוז גמונדן שבמדינת אוסטריה עילית באוסטריה.

==גאוגרפיה==
העיירה סנקט קונראד היא חלק מאתר הנופש זאלצקמרגוט. העיירה שוכנת בין אגם טראונזה לעמק אלם. כ-51% מאדמות העיירה מיוערים, ו-44% הם אדמות חקלאיות.
==גלריית תמונות==
<gallery>
Sankt Konrad, Austria - panoramio (9).jpg|מבט מרוחק על העיירה והעמק
</gallery>

==קישורים חיצוניים==

* 

קטגוריה:אוסטריה עילית: יישובים
מכונת מין

נדנדה במוזיאון מכונות המין בפראג]]
מכונת מין מסוג סיביאן
מכונת מין הוא מכשיר מכני שמשמש להדמיית יחסי מין אנושיים או פעילות מינית אחרת. ניתן לחבר מכונות מין לפין, לשד, לעכוז, לפה או לכל חלק אחר של גוף האדם. מכונות אלו עשויות לחדור מינית את המשתמש בהן.<ref name="leung2">Leung, Isaac (2009). The Cultural Production of Sex Machines and the Contemporary Technosexual Practices. In Grenzfurthner, J. et al., eds. Do androids sleep with electric sheep? Critical perspectives on sexuality and pornography in science and social fiction. RE/SEARCH, </ref><ref name="farrell20072">Farrell, Lauralee (2007). Dream Machine. In The Best American Erotica 2007, p. 2077. ff., Susie Bright, ed. Simon and Schuster, </ref><ref name="clark-flory2">Clark-Flory, Tracy (March 3, 2011). [http://www.salon.com/life/sex_education/?story=/mwt/feature/2011/03/03/sex_ed The "live sex show" professor speaks.] Salon.com</ref><ref name="arnott2">Arnott, Stephen (2010). Sex: A User's Guide. Random House Digital, Inc., </ref><ref></ref><ref name="browne2">Browne, Ray Broadus (1982). Objects of special devotion: fetishism in popular culture, p. 49 Popular Press, </ref>

== היסטוריה ושימוש ==
הוויברטור הומצא במקור לטיפול בהיסטריה של נשים ויקטוריאניות באמצעות אורגזמה רפואית שנגרמת על ידי עיסוי הדגדגן. מכשירים מכניים מוקדמים אלו היו גדולים וחזקים בהרבה מהוויברטורים המודרניים. לקראת תחילת המאה ה-20, הוויברטור נהיה פופולרי בבתי מרחץ ובסאונות באירופה וארצות הברית.<ref></ref> גרסאות קומפקטיות יותר, שמופעולת על ידי חשמל, הופיעו מאוחר יותר בקטלוגים של חנויות כלבו.

ניתן למצוא מכונות מין במשחקי BDSM אוטומטיים-ארוטיים ובמשחקי קשירה. ישנן גם מכונות מין שיתופיות שמשתמשות בממשק משתמש אינטרנטי.<ref name="blue20062">Blue, Violet (2006). The Adventurous Couple's Guide to Sex Toys. Cleis Press, , chapter 6: Teledildonics toys: online sex for two</ref>

הכנס האמריקאי, Arse Elektronika , הציג באופן קבוע הדגמות של מכונות מין ומארגן דיבייטים ודיונים אקדמיים על שימוש במכונות מין אלו.

== בתרבות ==
בסרט הקומדיה מ-2008, לקרוא ולשרוף, סוכן האוצר האמריקאי הארי פארר בונה "כיסא דילדו" המונע על דוושה.<ref name="gilbey">Gilbey, Ryan (2008). That Superior Feeling: The Coen Brothers' Espionage Comedy-Is an Exercise in Smugness. New Statesman, Volume 21, p. 45</ref> האתר הפורנוגרפי האמריקאי, Fucking Machines הוצג בעיתונות המרכזית כמקור מידע מהימן למכונות מין.<ref name="Mooallem">[https://www.nytimes.com/2007/04/29/magazine/29kink.t.html "A Disciplined Business"] by Jon Mooallem, The New York Times Magazine, April 29, 2007.</ref>

ב-2011, הפסיכולוג האמריקאי, ג'יי. מייקל ביילי , הביא הדגמה חיה של מכונות מין בהרצאה שסיפק באוניברסיטת נורת'ווסטרן. הדגמה זו הובילה לסיקור עיתונאי נרחב לגבי החופש האקדמי במכללות בארצות הברית.<ref name="salon2"></ref><ref>[http://gawker.com/5774501/americas-greatest-university-demonstrates-fucksaw-for-captivated-students Gawker] , March 3, 2011.</ref>

== ראו גם ==
* BDSM
* אביזר מין
* רובוט מיני

== קישורים חיצוניים ==

== הערות שוליים ==

קטגוריה:אוננות
קטגוריה:אביזרי BDSM
קטגוריה:אביזרי מין
קטגוריה:מכונות
רשת עולם אמיתי

רשת עולם אמיתי (Real World Network) היא רשת המתקיימת בטבע, זאת בניגוד למודלים תאורטיים של רשתות בתורת הגרפים.

לרשתות "עולם אמיתי" יש תכונות כמו התפלגות זנב ארוך של תכונות הרשת, מבנה קהילתי ועוד מאפיינים של רשת מורכבת.

מדע הרשתות עוסק ברשתות עולם אמיתי ובבניית מודלים המתארים אותן. ניתוח רשתות חברתיות עוסק ברשתות עולם אמיתי שהצמתים בהן מייצגים גורמים אנושיים.

== ראו גם ==
* רשת מורכבת
* תורת הרשתות
* תורת הגרפים
* ניתוח רשתות חברתיות

== קישורים חיצוניים ==
* , (נטפריקס - הפודקאסט העברי הראשון למדע הרשתות)

2021 08
קטגוריה:מדע הרשתות
פרנץ ניקלאוס קניג

פרנץ ניקלאוס קניג (בגרמנית שווייצרית: Franz Niklaus König; ) היה אמן וצייר דיוקנאות שווייצרי.

== היסטוריה ==
לאחר שלמד כשוליה אצל האמנים טיבריוס ומרקארד וכר, זיגמונד פרוידנברגר ובלתזאר אנטון דנקר, הוא עשה לעצמו שם באמצעות פרסום ציורי לבוש, ציורי כפרים ונופים. הוא זכה להצלחה באמנות ויטראז'. יצירות רבות שלו פורסמו והוצגו בשווייץ, גרמניה וצרפת, וראו אותן האמנים המפורסמים יוהאן היינריך מאייר וגתה. בשנת 1797 עבר הוא ומשפחתו לרמה הברנית ובשנת 1798, בגיל 33, התגייס לצבא הקונפדרציה השווייצרית כקפטן ארטילריה בקרב נגד הפלישה הצרפתית לשווייץ. הוא אף השתתף בחגיגות פסטיבל אונספוננפסט המפורסם של 1805 ו- 1808.

==קישורים חיצוניים==

* Bhattacharya: פרנץ ניקלאוס קניג ב[https://hls-dhs-dss.ch/de/articles/022038/2015-11-09/ גרמנית], [https://hls-dhs-dss.ch/fr/articles/022038/2015-11-09/ צרפתית] ו[https://hls-dhs-dss.ch/it/articles/022038/2015-11-09/ איטלקית] במילון ההיסטורי של שווייץ. (2015).

קטגוריה:ציירים שווייצרים
קטגוריה:ילידי 1765
קטגוריה:נפטרים ב-1832
סטיפה פריצה

סטיפה פריצה (בקרואטית: Stipe Perica; נהגה: [stǐːpe pêritsa]; נולד ב-7 ביולי 1995) הוא כדורגלן קרואטי המשחק בעמדת החלוץ בסטנדרד ליאז' מליגת העל הבלגית.

== קריירת מועדונים ==
פריצה החל את קריירת המשחק שלו בנ.ק. זאדאר בשנת 2012. הוא ערך את הופעת הבכורה שלו בקבוצה הבוגרת בספטמבר 2012. בעונתו הראשונה, כבש שמונה שערים ב-20 משחקי ליגה, ועשרה שערים בכל המסגרות.

ב-1 באוגוסט 2013 חתם בצ'לסי, ששילמה עבורו 2.5 מיליון יורו. מיד לאחר חתימתו בצ'לסי הוא הושאל לנאק ברדה ההולנדית.

בהופעת הבכורה שלו בנאק ברדה כבש את שערו הראשון בניצחון 1–5 על רודה. ב-22 בינואר 2015 הסתיימה השאלתו לנאק ברדה, והוא הושאל מחדש לאודינזה האיטלקית, עד יוני 2016.

ב-8 בפברואר 2015 ערך את הופעת הבכורה שלו במדי אודינזה מול נאפולי. ב-17 במאי כבש את שער הבכורה במועדון בהפסד 1–2 לרומא. ב-3 ביוני 2015 האריכה אודינזה את הסכם ההשאלה של פריצה לשנה וחצי. ב-15 ביוני 2016 הפעילה הקבוצה סעיף בחוזהו והוא הצטרף למועדון באופן קבוע.

ב-18 ביולי 2018 הושאל לפרוזינונה האיטלקית לעונה אחת. בינואר 2018 הוא הושאל שוב מאודינזה לקסימפאשה הטורקית. ב-23 באוגוסט 2019 הושאל למוסקרון מהליגה הבלגית.

ב-7 בספטמבר 2020 חתם לשנתיים בווטפורד מהצ'מפיונשיפ. הוא ערך את הופעת הבכורה שלו בווטפורד בתיקו מול אוקספורד יונייטד ב-15 בספטמבר 2020 במסגרת גביע הליגה. הוא כבש את שערו הראשון עבור ווטפורד בליגה בתיקו 1-1 מול בורנמות' ב-24 באוקטובר 2020.

ב-18 באוגוסט 2021 חתם לעונה אחת במכבי תל אביב.
ב-11 בספטמבר כבש את שער הבכורה שלו בקבוצה, בתיקו 1-1 נגד מכבי פתח תקווה. שלושה ימים לאחר מכן כבש את השער הראשון אי פעם במסגרת הקונפרנס ליג החדשה, במשחק נגד אלאשקרט מארמניה בו כבש שער נוסף. בעקבות המשחק קיבל את תואר השחקן המצטיין של המחזור הראשון בקונפרנס ליג. בסיום העונה הסדירה היה הכובש המוביל של הקבוצה עם 11 שערים. בעקבות כך מימשה הקבוצה את האופציה בחוזהו והחתימה אותו לשתי עונות נוספות..

פריצה החל את עונת 2022/2023 במכבי תל אביב, אך בחודש אוגוסט 2022 עזב את הקבוצה ללא אישור ונסע לבלגיה כדי לחתום בסטנדרד ליאז', לאחר מספר ימים שוחרר ממכבי תל אביב וחתם במועדון תמורת 900 אלף אירו.

== קישורים חיצוניים ==

* 

== הערות שוליים ==

קטגוריה:כדורגלנים קרואטים
קטגוריה:חלוצי כדורגל קרואטים
קטגוריה:כדורגלני זאדאר
קטגוריה:כדורגלני צ'לסי
קטגוריה:כדורגלני נאק ברדה
קטגוריה:כדורגלני אודינזה
קטגוריה:כדורגלני קסימפאשה
קטגוריה:כדורגלני מוסקרון
קטגוריה:כדורגלני ווטפורד
קטגוריה:כדורגלני מכבי תל אביב
קטגוריה:כדורגלני סטנדרד לייז'
קטגוריה:כדורגלנים זרים בישראל
קטגוריה:ספורטאים קרואטים באנגליה
קטגוריה:ספורטאים קרואטים בהולנד
קטגוריה:ספורטאים קרואטים באיטליה
קטגוריה:ספורטאים קרואטים בטורקיה
קטגוריה:ספורטאים זרים בבלגיה
קטגוריה:ספורטאים קרואטים בישראל
קטגוריה:קרואטים שנולדו ב-1996
דנפרמליין

דנפרמליין (בסקוטית: Dunfaurlin; בגאלית סקוטית: Dùn Phàrlain)<ref></ref><ref></ref> היא עיירה, קהילה ורויאל בוריי לשעבר, במחוז פייף שבסקוטלנד. העיירה נמצאת על קרקע גבוהה, 5 קילומטרים מהחוף הצפוני של פירת' פורת'. בעיר נקבעה אוכלוסייה של 50,380 איש בשנת 2012,<ref></ref> מה שהופך אותה ליישוב המאוכלס ביותר בפייף ולעיר ה-11 הכי מאוכלסת בסקוטלנד.

היישובים העתיקים ביותר באזור מסביב לדנפרמליין מתוארכים כנראה עד לתקופה הנאוליתית. האזור לא היה משמעותי ולא היה ממוקם במקום גאוגרפי חשוב עד לתקופת הברונזה לפחות. העיירה מוזכרת לראשונה במאה ה-11, עם נישואיהם של מלקולם השלישי מלך סקוטלנד ומרגרט הקדושה בכנסייה בדנפרמליין. בתור מלכתו הקימה מרגרט כנסייה חדשה המוקדשת לשילוש הקדוש, שהתפתחה למנזר תחת בנם, דייוויד הראשון בשנת 1128. בתקופת שלטונו של אלכסנדר הראשון, הכנסייה - לימים שנקראה מנזר דונפרמליין - הוסבה למאוזוליאום מלכותי מפואר עבור הכתר הסקוטי. בסך הכל נקברו בדנפלרמליין שמונה עשר בני משפחת מלוכה, כולל שבעה מלכים, מהמלכה של' מרגרט בשנת 1093 ועד רוברט סטיוארט, דוכס אלבני בשנת 1420. רוברט ברוס, הידוע גם בשם רוברט הראשון, הפך לאחרון מבין שבעת המלכים הסקוטיים שנקברו במקום ב-1329. בהמשך התגלו עצמותיו ונקברו מחדש בשנת 1821, כאשר חפירת השטח של מה שהיה בעבר החלק המזרחי של המנזר, הפך לאתר הכנסייה החדש של המנזר.

העיר מהווה מרכז שירות מרכזי במערב פייף. דנפרמליין שומרת על חלק ניכר מהמשמעות ההיסטורית שלה, וכן מספקת מתקנים באתרי פאני. התעסוקה בעיר ממוקדת בתחום השירותים, כאשר המעסיקים הגדולים ביותר בשטח הם סקיי UK. מעסיקים גדולים נוספים באזור כוללים את אמזון (קמעונאית און ליין), בסט וסטרן (מלונות), CR סמית (מייצרי ווינדוס), FMC טכנולוגיות (אנרגיה בחו"ל), לוידס ונייצ'נוויד (שניהם שירותים פיננסיים).<ref></ref>

==קישורים חיצוניים==
* 

* 

== הערות שוליים ==

קטגוריה:סקוטלנד: ערים
Done Da Da

"Done Da Da" הוא שיר שהוקלט על ידי הזמר הלבנוני-קנדי מסארי, עם קולות שבוצעו על ידי הראפרית ההודית-אמריקאית ראג'ה קומארי, מתוך אלבום האולפן השלישי שלו, Tune In.<ref name=":0"></ref> השיר יצא לאור ב-31 במרץ 2017, בהוצאת חברת התקליטים ורטיגו/קפיטול, כסינגל השני מתוך האלבום.<ref name=":0" />

השיר הגיע למקום ה-15 במצעד הסינגלים הרומני,<ref></ref> וה-15 במצעד הלבנוני.<ref></ref>

== רקע וכתיבה ==
בתחילת 2017 הוציא מסארי את "So Long" כסינגל המוביל מתוך Tune In, ואחריו הוציא את "Done Da Da" במטרה להמשיך לעזור בקידום האלבום, שיצא כמה חודשים לאחר מכן.<ref name=":0" /> השיר נכתב על ידי מסארי והופק על ידי ג'ול וולפסון, דה-האלה ומון ויליס.<ref></ref> השיר כולל דגימה מתוך "Ghetto Story" של צ'אם ואלישה קיז.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-31 במרץ 2017, ביום צאתו כסינגל.<ref name=":0" /> הקליפ כאשר ניתן לראות ים מואר בצבעים אדומים ואת שמו של מסארי מופיע. בהמשך, ניתן לראות את ראג'ה קומארי מבצעת את השורה הראשונה, כשכובע גדול מסתיר את פניה, ואת מסארי יושב על ספה.<ref name=":0" /> לאורכו של הקליפ ניתן לראות רקדניות לבושות בביגוד מינימלי.<ref name=":0" />

נכון לאוגוסט 2021, מונה הצפיות של הקליפ עומד על למעלה מ-65 מיליון צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|31 במרץ 2017
|הזרמת מוזיקה • הורדה דיגיטלית
|ורטיגו/קפיטול
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירים באנגלית
קטגוריה:שירים על אלכוהול
קטגוריה:שירים על מיניות
ראג'ה קומארי

סבטה יאלפרגדה ראו (באנגלית: Svetha Yallapragada Rao, ובטלוגו: శ్వేత యల్లాప్రగడ రావు; נולדה ב-11 בינואר 1986) היא זמרת-יוצרת, ראפרית ופזמונאית הודית-אמריקאית, הידועה כמי ששיתפה פעולה ביחד עם אמנים כמו גוון סטפאני, איגי אזליה, פיפת' הרמוני,<ref></ref> נייף פארטי ופול אאוט בוי.<ref></ref> כמו כן, היא בולטת ככותבת שירים שהפכו ללהיטים כמו "Change Your Life" ו-"Centuries". בשנת 2016 זכתה בפרס הפופ של BMI.<ref></ref> בשנה שלאחר מכן, השתתפה בלהיט "Done Da Da" של מיסארי.<ref name=":1"></ref>

==ביוגרפיה==
ראג'ה קומארי נולדה כסבטה יאלפרגדה ראו להורים טלוגיים בקלרמונט, קליפורניה.<ref name=":0"></ref><ref></ref><ref></ref><ref></ref> קומארי בעלת תואר ראשון בלימודי דת, בדגש על דתות דרום אסיה. הוריה מילאו תפקיד חשוב בפיתוח דמותה ההודית והכשירו אותה להיות רקדנית קלאסית הודית שהתחילה להופיע בגיל 5.<ref></ref> בריאיון לרולינג סטון סיפרה ראג'ה קומארי כי היה לה קשה כנערה בדרום הודו שגדלה בלוס אנג'לס והוסיפה שהייתה בודדה.<ref></ref> בעודה בכיתה ה', האזינה קומארי למוזיקת היפ-הופ כמו The Score של פוג'יז.<ref name=":0" />

עד גיל 14, היא הייתה ידועה בכיוני "הנסיכה ההודית" (IP) או "ראג'ה קומארי".<ref name=":0" />

==קריירה==
קומארי כתבה, הופיעה או ביצעה שירת רקע במספר שירים בולטים כולל סינגל הפלטינה הכפולה "Centuries" של פול אאוט בוי, הלהיט "Change Your Life" של הראפרית איגי אזליה, Brave Enough של לינדזי סטירלינג ו-"Set Me Free" של באז לורמן.<ref></ref><ref></ref> בהמשך, לקחה חלק ביצירת האלבום Reflection של פיפת' הרמוני.<ref></ref> היא לקחה חלק ביצירת השיר "Like Mariah" של פיפת' הרמוני וטייגה שנכתב על הזמרת-יוצרת האמריקאית מריה קארי, ועל העובדה שהיא האישה השלישית הנמכרת ביותר בכל הזמנים באמריקה.<ref></ref><ref></ref>

בשנת 2017 השתתפה קומארי בלהיט "Done Da Da" של זמר ה-R&B והפופ הלבנוני-קנדי מסארי.<ref name=":1" /> בין היתר, שיתפה פעולה עם גוון סטפאני באלבום, This Is What the Truth Feels Like, שיצא לאור בדצמבר 2016.<ref></ref> קומארי הוציאה מיקסטייפ בשם Curry Sauce Vol. 1,<ref></ref> ומיני-אלבום בשם, The Come Up.<ref></ref>

בשנת 2019 הוציאה קומארי את המיני-אלבום השני שלה, Bloodline.<ref></ref>

== דיסקוגרפיה ==
=== מיקסטייפים ===
* 2016: Curry Sauce Vol. 1

=== מיני-אלבומים ===
* 2016: The Come Up
* 2019: Bloodline

==קישורים חיצוניים==

* 

== הערות שוליים ==

קטגוריה:זמרות-יוצרות אמריקאיות
קטגוריה:זמרים-יוצרים אמריקאים
קטגוריה:אמניות אמריקאיות
קטגוריה:אמנים אמריקאים
קטגוריה:זמרות הודיות
קטגוריה:זמרים הודים
קטגוריה:אמריקאים ממוצא הודי
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
Zscaler

זיסקיילר (באנגלית: Zscaler) היא חברת אבטחת מידע אמריקאית, העוסקת בפיתוח תוכנה לאבטחת מידע, אבטחת רשתות ומחשבים, מכשירים ניידים וענן.

מטה החברה ממוקם בסן חוזה, קליפורניה, ארצות הברית והיא מעסיקה כ-1,480 עובדים<ref></ref>.

== היסטוריה ==
חברת זיסקיילר הוקמה בשנת 2007, על ידי ק. קאילאש (K. Kailash) וג'יי צ'אודרי (Jay Chaudhry).

בשנת 2012, גייסה כ-38 מיליון דולר בסבב גיוס שנוהל על ידי קרן ההשקעות Lightspeed Ventures<ref></ref><ref></ref>.

בחודש מרץ 2018 החלה להיסחר בבורסת הנאסד"ק תחת הסימול ZS, בהנפקה שבה גייסה כ-242 מיליון דולר<ref></ref>.

בחודש אפריל 2020 רכשה את חברת קלאודנטי (Cloudneeti) בסכום שלא פורסם<ref></ref>.

בחודש אפריל 2021 רכשה את חברת טראסטדום (Trustdome) הישראלית תמורת כ-40 מיליון דולר.

ב 2023 רכשה את קנוניק סקיוריטי אשר מפתחת פלטפורמה לניהול יישומים ארגוניים שמאפשרת להגן על אפליקציות מפני איומי סייבר.

במרץ 2024 רכשה את אוולור טכנולוגיות הישראלית תמורת כ-350 מיליון דולר.
== מוצרים ==
לחברת זיסקיילר שני מוצרים עיקריים<ref></ref>:
* Zscaler Private Access - מספק גישה מאובטחת ליישומים מקומיים המתוקנים בארגון.
* Zscaler Internet Access - מספק גישה מאובטחת ליישומים חיצוניים.

== קישורים חיצוניים ==

* 
* 

== הערות שוליים ==

קטגוריה:חברות אבטחת מחשבים אמריקאיות
קטגוריה:חברות תוכנה אמריקאיות
גרייס פולטון

גרייס קרוליין פולטון (באנגלית: Grace Caroline Fulton; נולדה ב-17 ביולי 1996) היא שחקנית ורקדנית קנדית.

== ביוגרפיה ==
פולטון נולדה בוונקובר, קולומביה הבריטית, קנדה ב-17 ביולי 1996, בתם של אליסה ודמיאן פולטון. אחיה הגדול, סורן אלברט פולטון, גם הוא שחקן, הופיע בצעירותו בתפקידי טלוויזיה וקולנוע בין השנים 2000 ל-2014, בעוד שדודתה, השחקנית האמריקאית ג'ואן שאווי גילמה את סוויט סו בסרט "חמים וטעים" משנת 1959.

כילדה וכנערה, פולטון התאמנה כבלרינה. בשנת 2011 בילתה את הקיץ בבית הספר המלכותי לבלט בלונדון. לפני שהתמקדה במשרה מלאה במשחק, היא עסקה בבלט וגם במשחק במשך כמה שנים, כולל השתתפות בתוכנית אינטנסיבית של הקיץ באקדמיה המלכותית לאמנות דרמטית בשנת 2014.

== קריירה ==
פולטון גילמה את מלינדה גורדון בצעירותה בסדרת הטלוויזיה "הלוחשת לרוחות", את היילי פארל בסדרת המתח "בונז", ואת השחקנית האמריקאית נטלי ווד הצעירה בסרט הטלוויזיה "The Mystery of Natalie Wood" ששודר בבכורה ברשת הטלוויזיה ABC בשנת 2004. בהמשך השנה היא כיכבה בסרט הטלוויזיה "Back When We Were Grownups" ברשת CBS, כשגילמה את בידי הצעירה.

בשנת 2012 התארחה בסדרת הטלוויזיה "נקמה" בדמותה של ויקטוריה הארפר בצעירותה, בעוד את דמותה הבוגרת גילמה מדלין סטו.

בשנת 2016 התארחה העונתה החמישית והאחרונה של סדרת הנעורים "אוקוורד" אשר שודרה ברשת MTV.

בשנת 2017 הופיעה בסרט האימה "אנאבל 2" ובשנת 2019 גילמה את מרי ברומפילד בסרט גיבורי העל "שהאזאם".<ref name="reflikethis"></ref> את שניהם ביים דייוויד פ. סנדברג.

בשנת 2023 שיחקה בסרט גיבורי העל "שהאזאם! 2: זעם האלים".

== חיים אישיים ==
במאי 2021 התארסה פולטון לבן זוגה בשנים האחרונות, ברנדן קורי.

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! class="unsortable" | הערות
|-
| 2007
| Badland
| סלינה רייס
|
|-
| rowspan="2" | 2017
| Painted Horses
| פייג'
|
|-
| אנאבל 2
| קרול
|
|-
| 2019
| שהאזאם!
| מרי ברומפילד<nowiki/>
|
|-
| rowspan="2" | 2020
| Vampire Dad
| סוזי
|
|-
|Most Guys Are Losers
|סנדי
|
|-
|2022
|תלויה באוויר
|בקי מדיסון 
|
|-
| 2023
| שהאזאם! 2: זעם האלים
| מרי ברומפילד
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| rowspan="2" | 2001
| That's Life
| לידיה בת ה-4
| פרק: "Banister Head"
|-
| ג'אג
| קלין מאט
| פרק: "Redemption"
|-
| rowspan="2" | 2004
| The Mystery of Natalie Wood
| נטלי ווד הצעירה
| סרט טלוויזיה של ABC
|-
| פעם כשהיינו גדולים
| בידי הצעירה
| סרט טלוויזיה של CBS
|-
| 2005–2007
| הלוחשת לרוחות
| מלינדה גורדון הצעירה
| 5 פרקים
|-
| 2006
| בונז
| היילי פאר
| פרק: "The Girl with the Curl"
|-
| 2008
| Our First Christmas
| לילי
| סרט טלוויזיה של הולמרק
|-
| 2012–2013
| נקמה
| ויקטוריה הארפר הצעירה
| 3 פרקים
|-
| 2016
| אוקוורד
| בוטס
| פרק: "Misadventures in Babysitting"
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה קנדיות
קטגוריה:שחקניות ילדות קנדיות
קטגוריה:רקדניות קנדיות
קטגוריה:קנדיות שנולדו ב-1996
קטגוריה:קנדים שנולדו ב-1996
In the Air Tonight

In the Air Tonight (בעברית: באוויר הלילה) הוא שיר של הסולן והמתופף של להקת ג'נסיס, פיל קולינס. הוא יצא כסינגל מתוך אלבום הסולו הראשון שלו, Face Value, בינואר 1981.

קולינס הפיק את הסינגל יחד עם יו פדגהאם. השיר הגיע למקום השני במצעד הסינגלים הבריטי, והגיע למקום הראשון באוסטריה, גרמניה, שווייץ ושוודיה, ובין עשרת המובילים באוסטרליה, ניו זילנד ובמקומות נוספים באירופה. בארצות הברית הסינגל הגיע למקום השני במצעד שירי המיינסטרים רוק, ולמקום ה-19 במצעד הבילבורד הוט 100. הקליפ של השיר, בבימויו של סטיוארט אורמה, שודר בערוץ MTV כאשר הוא החל את שידוריו באוגוסט 1981.

"In the Air Tonight" הוא אחד הלהיטים המוכרים ביותר של קולינס. הוא מפורסם במיוחד בזכות התיפוף של קולינס בסוף השיר. השיר דורג במקום ה-35 ב-"100 השירים הגדולים ביותר של שנות ה-80" ב-VH1 בשנת 2006.

==מיקומי שיא==

==קישורים חיצוניים==

קטגוריה:שירי 1981
קטגוריה:סינגלי בכורה מ-1981
קטגוריה:שירי פיל קולינס
קטגוריה:שירים באנגלית
קטגוריה:שירים שנכתבו על ידי פיל קולינס
קטגוריה:שירים על דכדוך
קטגוריה:שירים על מוות
קטגוריה:בלדות משנות ה-1980
קטגוריה:בלדות רוק
קטגוריה:שירי פופ ניסיוני
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים בהוצאת וירג'ין רקורדס
קטגוריה:סינגלים בהוצאת אטלנטיק רקורדס
אסורדה

אסורדה (בפורטוגזית: Açorda) הוא מרק המורכב מלחם פרוס דק עם שום, כוסברה, שמן זית וביצה עלומה.

למרק גרסאות שונות ומלבד הגרסה הבסיסית, קיימות גם גרסאות עם שרימפס ודג בקלה<ref></ref>.

== היסטוריה ==
מרק האסורדה הופיע לראשונה במאה ה-5 לספירה, טרום הופעת האסלאם<ref></ref>.

מאכל זה מזוהה עם המטבח הערבי והוא מיוחס להאשים איבן עבד מאנאף שהיה נוהג לאכול אותו עם דלעת, בשר ופירורי לחם.

עם הגעתם של המוסלמים לחצי האי האיברי בתחילת המאה ה-8, הגיע גם התורוד (Thurûd) שמכונה גם אסורדה.

== קישורים חיצוניים ==

* [https://www.tasteatlas.com/acorda מתכון של מרק האסורדה], באתר Tasteatlas

== הערות שוליים ==

קטגוריה:המטבח הפורטוגזי
קטגוריה:המטבח המדיירני
קטגוריה:מאכלי לחם
קטגוריה:מרקים
ויא גרה

ויא גרה (ברוסית: ВИА Гра) היא להקת פופ אוקראינית, שהוקמה בשנת 2000 בקייב. הקולקטיב נחשב לאחד הפרויקטים המוזיקליים המצליחים ביותר בשפה הרוסית של שנות האלפיים. הלהקה הקליטה 5 אלבומי אולפן: 3 מהם קיבלו מעמד אלבום זהב ברוסיה, אלבום אחד באנגלית קיבל מעמד פלטינה בתאילנד וזהב - בכמה מדינות אסיה אחרות; שוחררו יותר מ-30 סינגלים ורדיו וקליפים. "ויא גרה" הוא זוכה בפרסי מוזיקה רבים, כגון "גרמופון הזהב", "פרסי Muz-TV", "שיר השנה" ואחרים. מאפיין אופייני של הלהקה הוא השינויים התכופים של חברייה.

המפיק המוזיקלי וכיום המפיק הכללי של הלהקה הוא קונסטנטין מילדזה . יוצר הצוות הוא איש העסקים האוקראיני דמיטרי קוסטיוק, משנת 2000 עד 2011 שימש כמפיק הכללי של הפרויקט. שם הלהקה הוא רמז לתרופה ויאגרה; במקביל "VIA" מפוענח כ-אנסמבל ווקאלי ואינסטרומנטלי; ו-גרא פירושו מאוקראינית משחק. בשנת 2003, לאחר שהוציאו את אלבום הבכורה שלהם באנגלית בשם «V.I.A. «Gra וקבלת האיום בתביעה משפטית מצד יצרני התרופות, הנהלת סוני מיוזיק העניקה ללהקה את השם הבדוי Nu Virgos<ref>https://24smi.org/celebrity/28517-gruppa-viagra.html</ref>.

==קישורים חיצוניים==

* 

==הערות שוליים==

קטגוריה:להקות פופ
קטגוריה:להקות בנות
קטגוריה:להקות אוקראיניות
קטגוריה:להקות שהוקמו בשנת 2000
קופר אנדרוז

אנדרו לורנס קופר (באנגלית: Andrew Lawrence Cooper; נולד ב-10 במרץ 1985), נודע בשם הבמה קופר אנדרוז, הוא שחקן אמריקאי-יהודי. הוא ידוע בעיקר בזכות תפקידו כג'רי בסדרת הטלוויזיה "המתים המהלכים" <small>(2016–2022)</small> ומתפקידו בתור ויקטור ואסקז בסרט גיבורי העל "שהאזאם!" <small>(2019)</small> ובהמשכו "שהאזאם! 2: זעם האלים" <small>(2023).</small>

==ביוגרפיה==
אנדרוז נולד בעיירה סמית'טאון <small>(אנ')</small>, ניו יורק בלונג איילנד. אביו הוא סמואי, ואמו ממוצא יהודי הונגרי.<ref name="5 things"></ref> הוא גדל עם אמו וגדל כיהודי.<ref></ref> אנדרוז התגורר שנים רבות באטלנטה, ג'ורג'יה והוא בוגר בית הספר התיכון דאנוודי <small>(אנ')</small>.<ref></ref>

== קריירה ==
אנדרוז גילם את הדמות החוזרת יו-יו אנגברק בשלוש העונות הראשונות של סדרת הטלוויזיה "קוד שרוף" של רשת AMC. בהמשך הוא לוהק לתפקיד בסדרת הטלוויזיה "המתים המהלכים" של רשת AMC, ולתפקיד של ויקטור ואסקז בסרט הקולנוע "שהאזאם" משנת 2019.<ref></ref> אנדרוז עבד גם מאחורי המצלמה כעוזר מקליט, רכז פעלולים ועוזר במאי.<ref name="5 things" />

== פילמוגרפיה ==
=== קולנוע ===
{| class="wikitable"
! שנה
! סרט
! תפקיד
! הערות
|-
| rowspan="1" | 2006
| Death of Seasons
| בחור
|
|-
| 2008
| Golgotha
| משמר הרשע
|
|-
| rowspan="2" |2009
|The Legend of Zelda: The Hero of Time
|טרול
|
|-
| Mandie and the Secret Tunnel
| האח קופר
|
|-
|2011
|The Promotion
|
----
|סרט קצר
במאי
|-
| rowspan="1" | 2016
| מצדיעים לך, בילי לין!
| אמריקאי בחרדה
|
|-
| rowspan="2" |2018
|MAMBA
|אנתוני
|גם מפיק בפועל
|-
| מאורת הגנבים <small>(אנ')</small>
| מאק
|
|-
| rowspan="3" |2019
|Going Up
|רוג'ר בראנץ'
|סרט קצר
גם במאי, תסריטאי ומפיק בפועל
|-
| שהאזאם
| ויקטור ואסקז
|
|-
| Darlin 
| טוני
|
|-
| rowspan="1" | 2023
| שהאזאם! 2: זעם האלים
| ויקטור ואסקז
|
|}

=== טלוויזיה ===
{| class="wikitable"
! שנה
! סדרה
! תפקיד
! הערות
|-
| rowspan="1" | 2014–2016
| קוד שרוף
| יו-יו אנגברק
| 17 פרקים
|-
| rowspan="3" | 2015
| הדרך האדומה <small>(אנ')</small>
| רוטאג
| 2 פרקים
|-
| Your Pretty Face Is Going to Hell
| מודוק
| פרק: "New-cronomicon"
|-
| ללא גבולות
| קני סומידה
|פרק: "Arm-aggedon"
|-
| rowspan="1" | 2016
| הוואי חמש-אפס
| ואנס פקלו
|פרק: "Kanaka Hahai"
|-
| rowspan="1" | 2016–2022
| המתים המהלכים
| ג'רי <small>(אנ')</small>
| תפקיד חוזר (עונות 9-7)
תפקיד ראשי (עונות 11-10); 76 פרקים
|-
|2017
| S.W.A.T.
| רג'י לי
| פרק: "Radical"
|-
|2019
|NCIS: לוס אנג'לס
|מאט סאפלו
|פרק: "Decoy"
|-
|2021
|אקוומן: מלך אטלנטיס <small>(אנ')</small>
|אקוומן
|דיבוב; 3 פרקים
|-
|2023–2024
|היילי על זה!
|קאי בנקס
|דיבוב; 14 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה יהודים אמריקאים
קטגוריה:אמריקאים ממוצא יהודי-הונגרי
קטגוריה:אמריקאים שנולדו ב-1985
רעידת האדמה בהאיטי (2021)

רעידת האדמה בהאיטי התרחשה בשעה 08:29:09 (EDT) ב-14 באוגוסט 2021 והייתה בעוצמה 7.2 לפי סולם מגניטודה לפי מומנט.<ref></ref> רעידת האדמה פגעה במרכז המדינה, כ-150 ק"מ מערבית לבירת האיטי פורט או-פרינס.<ref></ref><ref name=":0"></ref> מוקד רעידת האדמה היה בעומק של 10 קילומטרים ליד העיר פטיט-טרו-דה-ניפס בהאיטי.

רעידת האדמה גרמה להדלקת אזהרות צונאמי בחוף האיטי, אך הן הופסקו זמן קצר לאחר מכן.<ref name=":0" />

מספר הנפגעים הסופי אינו ידוע עד כה, אך המכון הגאולוגי האמריקאי העריך בתחילה כי יש מספר נפגעים גבוה, והגדיר את האסון כאסון נרחב.<ref></ref>

רעידת האדמה הייתה רעידת האדמה השנייה הגדולה בתוך שעה אחת כשהשנייה הייתה בעוצמת מגניטודה של 6.9 באלסקה, שהייתה תוצאה של רעידת האדמה בשומגין שהתרחשה ב-29 ביולי 2021. למרות צירוף המקרים בין שתי רעידות האדמה הללו, המרחק הגדול בין שני המיקומים הופכת את הקשר הסיבתי לבלתי סביר.

ברעידה נהרגו 2,248 בני אדם.<ref></ref><ref></ref>

עוצמת רעידת האדמה הגיעה ל-MMI VI בפורט-או-פרנס, בירת האיטי.<ref></ref> רעידת האדמה הורגשה מאוד גם בג'מייקה.<ref></ref>

== ראו גם ==
* רעידת האדמה בהאיטי (2010)
* רעידת האדמה בהאיטי (2018)

==קישורים חיצוניים==

== הערות שוליים ==

קטגוריה:2021 בהאיטי
האיטי
קטגוריה:האיטי: רעידות אדמה
ברצלונה (ונצואלה)

ברצלונה (בספרדית: Barcelona, נהגה ברסלונה) היא בירת מדינת אנסואטגי, הממוקמת בצפון ונצואלה.<ref></ref>. העיר שוכנת על חוף הים הקריבי והיא נמצאת במרחק של כ-316 ק"מ מהעיר קראקס, בירת ונצואלה.

== כלכלה ==
ברצלונה נחשבת ליעד פופולרי לתיירים שמעדיפים סביבה כפרית, נופים וים.

במרחק נסיעה קצר מהעיר ברצלונה נמצאת העיירה האורבנית לצ'ריה בה בנוי מרכז הקניות Centro Comercial Plaza Mayor.

כלכלת העיר מבוססת בעיקר על פעילויות דייג, יחד עם מגזר תעשייתי הכולל מרכזי מסחר ותיירות בערים סמוכות.

==תחבורה==
את העיר משרת נמל התעופה הבינלאומי חנרל חוסה אנטוניו אנסואטגי.

== ערים תאומות ==
לברצלונה 4 ערים תאומות:
* 
* 
* 
* 

== קישורים חיצוניים ==
* 

* [https://www.accuweather.com/he/ve/barcelona/351847/weather-forecast/351847 תחזית מזג האוויר בברצלונה], אתר Accuweather
*[https://www.venezuelatuya.com/oriente/puertolacruzeng.htm מידע על ברצלונה ופוארטו דה לה קרוס], אתר Venezuelatuya
* 

==הערות שוליים==

קטגוריה:ונצואלה: ערים
קטגוריה:מדינות ונצואלה: ערי בירה
קטגוריה:יישובים שהוקמו ב-1671
ג'ים יוסביץ'

ג'ים יוסביץ (באנגלית: Jim Usevitch; נולד ב-21 באפריל 1964) הוא כדורסלן עבר אמריקאי ששיחק בעמדות הסנטר ופאוור פורוורד.

==ביוגרפיה==
יוסביץ' נולד וגדל בהנטינגטון ביץ' שבקליפורניה, הוא החל לשחק בקבוצת הכדורסל של תיכון אושן וייו והעמיד ממוצאים של 21 נק' ו-14 ריבונדים בממוצע למשחק בשנתו האחרונה בתיכון, לאחר סיום לימודי התיכון הצטרף לקבוצת הכדורסל של אוניברסיטת בריגהאם יאנג בשורותיה שיחק כשתי עונות בהם העמיד ממוצעים של 14.8 נק' ו-7.2 ריב' לאחר שסיים את שנותיו באוניברסיטה נשלח כמסיונר מטעם הכנסייה המורמונית לניו זילנד. לאחר מכן החליט יוסביץ' לנסות את מזלו בכדורסל המקצועני והצטרף להפועל חיפה מליגת העל, בעונתו בחיפה העמיד ממוצעים של 19 נק' בעונה הסדירה ו-18 נק' בפלייאוף בו העפילה הקבוצה לחצי הגמר בו הפסידה למכבי תל אביב מסל באזר של לבן מרסר, משחק השיא של יוסביץ' היה נגד הפועל תל אביב במסגרת המחזור ה-17 בו קלע 31 נק', לאחר העונה המוצלחת בחיפה עבר יוסביץ' לשחק במדייה של א.א.ק. אתונה מהליגה היוונית במדייה שיחק עונה בודדת, לאחר עונה זו חזר לארצות הברית והצטרף לקבוצת הלוס אנג'לס קליפרס אך שוחרר טרם תחילת העונה והצטרף ל"טרי סיטי" מהליגת ה-CBA בה העמיד ממוצעים של 14.3 נק', 8.3 ריב', 2.2 חס' ו-1.8 אס' למשחק ב-56 משחקים, לאחר מכן עוד באותה העונה עבר לשחק במדי דינמו סאסארי האיטלקית במדייה שיחק 12 משחקים והעמיד ממוצעים של 17.7 נק', 7.4 ריב' ו1.8 חס' לאחר מכן חזר לישראל והצטרף להפועל גבעתיים במדי הקבוצה העמיד ממוצע של 20 נק' למשחק ב-26 משחקי ליגה. את עונתו האחרונה עשה באקלסיור בריסל מליגת העל הבלגית במדייה פרש מכדורסל.

==קישורים חיצוניים==

==הערות שוליים==

קטגוריה:קליפורניה: כדורסלנים
קטגוריה:כדורסלני הפועל חיפה
קטגוריה:כדורסלנים אמריקאים
קטגוריה:כדורסלני א.א.ק. אתונה
קטגוריה:כדורסלני דינמו סאסארי
קטגוריה:כדורסלני אוניברסיטת בריגהאם יאנג
קטגוריה:אמריקאים שנולדו ב-1964
אבו עוביידה אל-בנשירי

אבו עוביידה אל-בנשירי (בערבית: أبو عبيدة البنشيري; מאי 1950 – 21 במאי 1996) הוא כינויו המוכר של עלי אמין אל-ראשידי (علي أمين الرشيدي) שהיה המפקד הצבאי הראשון של ארגון הטרור אל-קאעדה. בעת מותו בטביעת מעבורת שבה הפליג באגם ויקטוריה לטנזניה עמד אבו עוביידה אל-בנשירי בראש החזית האפריקאית של אל-קאעדה והיה השני בדרג הפיקוד של הארגון כולו, תחת אוסאמה בן לאדן.

החליף אותו כמפקד הצבאי של אל-קאעדה, אבו חאפז אל-מסרי, הוא מוחמד עאטף , ששימש בתפקיד עד מותו בהפצצה אמריקאית מן האוויר בנובמבר 2001.

==ביוגרפיה==
אל-בנשירי נולד בקהיר ושירת במשטרה המצרית לפני שהצטרף לכוחות הלא-סדירים המוסלמים שלחמו נגד הסובייטים באפגניסטן. באפגניסטן נלחם לצדו של אחמד שאה מסעוד שלימים היה ממתנגדיו הרעיוניים הבולטים של אל-קאעדה בעולם המוסלמי.

אחיו של אל-בנשירי היה שותף לקשר שהוביל להתנקשות בחיי נשיא מצרים אנואר סאדאת. איימן א-זוואהירי שעמד אז בראש הג'יהאד האסלאמי המצרי והכיר את האחים, הציג את אבו עוביידה לפני אוסאמה בן לאדן, שהתרשם ממנו לטובה והפקיד אותו על הכוחות הערבים-אפגנים (השם הקיבוצי לכוחות המוסלמים ממדינות ערב שפעלו כמתנדבים במלחמת אפגניסטן). בעודו באפגניסטן, ב-1988 השתתף אבו עוביידה בישיבה המכוננת של אל-קאעדה, עם בן לאדן ואחרים.

במאי 1996 היה אבו עוביידה בדרכו לטנזניה על סיפון המעבורת MV Bukoba שהתהפכה וטבעה. גיסו, עשיף מוחמד ג'ומעה, שהיה עמו במחלקה השנייה של המעבורת ניסה לחלץ אותו, אך באנדרלמוסיה שנוצרה, נמשך אבו עוביידה בחזרה פנימה בידי אחרים שניסו לחלץ את עצמם וטבעו עמו למוות. עם היוודע דבר מותו, שלח אל-קאעדה את פאזול עבדאללה מוחמד ואת ודיע אל-חאג' לוודא שאכן מדובר בתאונה ולא בחיסול מכוון.

==לקריאה נוספת==
* לורנס רייט, המגדלים הגבוהים: 11 בספטמבר, אלקאעידה וכישלון המודיעין האמריקני, מאנגלית: רותי ונֹעם אור, כנרת זמורה ביתן, 2007. לפי אינדקס בעמ' 491

קטגוריה:חברי אל-קאעדה
קטגוריה:הרוגי טביעה
קטגוריה:מלחמת אפגניסטן (ברית המועצות): אישים
קטגוריה:מצרים שנולדו ב-1950
קטגוריה:נפטרים ב-1996
הוועדה לביטחון לאומי

הוועדה לביטחון לאומי (בעבר: ועדת ביטחון הפנים) היא אחת מוועדות הכנסת הקבועות אשר פוצלה מוועדת הפנים והגנת הסביבה לאחר הקמת הכנסת ה-24. תחומי האחריות של הוועדה בהתאם לתקנון הכנסת הם ביטחון הפנים במדינה, שמירת הסדר הציבורי, ביטחון הציבור והקהילה, ביטחון אישי, מלחמה בפשיעה ובפשיעה המאורגנת ובנזקיה, מוכנות לאירועי חירום אזרחיים, משטרה, בתי סוהר ואסירים, כבאות והצלה וכלי ירייה.

== גופים תחת פיקוח הוועדה ==
* המשרד לביטחון לאומי
** משטרת ישראל
** שירות בתי הסוהר
** הרשות הארצית לכבאות והצלה
** הרשות להגנה על עדים
** הרשות למאבק באלימות, בסמים ובאלכוהול
** המטה הלאומי להגנה על ילדים ברשת

== ראשי הוועדה ==
{| class="wikitable"
!מס'
!שם
!תמונה
!שנות פעילות
!סיעה
!כנסת
|-
!1
|מירב בן ארי
|מירב בן ארי
|11 באוגוסט 2021 – 15 בנובמבר 2022
|יש עתיד
|הכנסת ה-24
|-
!2
|צביקה פוגל
|צביקה פוגל
|1 בפברואר 2023 ואילך
|עוצמה יהודית
|הכנסת ה-25
|}

==קישורים חיצוניים==
* 
* שידורי וידאו של [https://www.knesset.tv/committees/interiotsec/ ועדת ביטחון הפנים], באתר ערוץ הכנסת

ביטחון הפנים, ועדת
ועדת הבריאות

ועדת הבריאות היא אחת מוועדות הכנסת הקבועות אשר פוצלה מועדת העבודה, הרווחה והבריאות למשך תקופת הכנסת ה-24, ולאחר מכן הוקמה כוועדה קבועה של הכנסת. תחומי האחריות של הוועדה בהתאם לתקנון הכנסת הם שירותי הבריאות והרפואה, ביטוח בריאות ממלכתי, הגנה על בריאות הציבור, היערכות להתפרצות מגפות והתמודדות עמן, מקצועות הרפואה והבריאות, אתיקה רפואית ושימוש בטכנולוגיות רפואיות.

== גופים תחת פיקוח הוועדה ==

* משרד הבריאות

== ראשי הוועדה ==
{| class="wikitable"
!מס'
!שם
!תמונה
!שנות פעילות
!סיעה
|-
!1
|עידית סילמן
|עידית סילמן
|11 באוגוסט 2021 - 13 בספטמבר 2022
|ימינה
|-
!2
|אוריאל בוסו
|
|2 בפברואר 2023 - 12 באוקטובר 2023
|ש"ס
|-
!3
|יונתן מישרקי
|120x120 פיקסלים
|12 באוקטובר 2023 - מכהן
|ש"ס
|}

בריאות, ועדת
קטגוריה:ישראל: בריאות ורפואה
השלשה על שם שרקו

השלשה על שם שרקו (באנגלית: Charcot Triad) היא שילוב התסמינים צהבת, חום (בדרך כלל מלווה בצמרמורת) וכאבי בטן ברביע הימני העליון. היא קרויה על שם הרופא הצרפתי ז'אן מרטין שרקו<ref>http://www.whonamedit.com/synd.cfm/2896.html</ref>.

שלשה זו מרמזת בסבירות גבוהה על דלקת עולה בדרכי המרה (זיהום חריף של צינור המרה).

כאשר המצגת כוללת גם סימני הלם (בדרך כלל לחץ דם נמוך) ושינוי במצב ההכרה (בדרך כלל בלבול) היא ידועה בשם הפנטאדה על שם ריינולדס<ref name="urleMedicine - Cholangitis : Article by Homayoun Shojamanesh"></ref>.

==הערות שוליים==

קטגוריה:תסמינים וסימנים
למבורגיני קונטאש LPI 800-4

למבורגיני קונטאש LPI 800-4 היא מכונית ספורט במרכב קופה, בעלת שני מקומות ישיבה, שמיוצרת על ידי למבורגיני בייצור מוגבל (112 יחידות<ref></ref>) משנת 2021. היא נחשפה ב-14 באוגוסט 2021<ref name=":0"></ref>. היא משתמשת בשם הישן של למבורגיני קונטאש וכוללת אלמנטי עיצוב רבים שלה<ref></ref>. היא גם מסמלת את סוף השימוש במנועי בעירה פנימיים והנעה היברידית שאינה היברידית פלאג-אין<ref name=":0" />.

יומיים לאחר החשיפה (16 באוגוסט) הודיעה למבורגיני רשמית כי כל ה-112 יחידות כבר נמכרו<ref></ref>.

== עיצוב ==
העיצוב החיצוני מעוצב בעיצוב רטרו עם אלמנטים מהקונטאש הישנה<ref></ref>, הפגוש הקדמי בעיצוב דומה לקונטאש, פנסיים מרובעים ושמשה קדמית בצורת משושה כמו של הקונטאש, כונסי האוויר בצד עם דלתות הנפתחות כלפי מעלה הופכים את המכונית לכמעט הקונטאש הישנה אך יותר מודרנית. העיצוב הפנימי יותר מעוצב בסגנון של הלמבורגיני אוונטאדור והלמבורגיני סיאן<ref></ref>.

== מפרט טכני ==
היא כוללת מערכת הנעה היברידית<ref></ref> המשלבת בין מנוע בנזין V12 צילינדרים בנפח 6.5 ליטר אטמוספירי (ללא מגדש טורבו) המספק 780 כ"ס עם מנוע חשמלי המספק 34 כ"ס, יחד שני המנועים מספקים 814 כ"ס. תיבת הילוכים כפולת מצמדים בעלת שבעה הילוכים. התאוצה מ-0 ל-100 קמ"ש אורכת 2.8 שניות ומ-0 ל-200 קמ"ש 8.6 שניות ומהירות מרבית של 355 קמ"ש.

== במדיה ==
הקונטאש LPI 800-4 מופיעה באספלט 9 כמכונית שאפשר לשחק בה<ref></ref>.

== קישורים חיצוניים ==

* 

== הערות שוליים ==

ק
קטגוריה:מכוניות ספורט
קטגוריה:מכוניות קופה
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2021
קטגוריה:מכוניות רטרו
הפנטאדה על שם ריינולדס

הפנטאדה על שם ריינולדס (באנגלית: Reynold's Pentad) היא אוסף של סימנים ותסמינים המרמזים על אבחנה של דלקת חריפה של דרכי המרה; זיהום חמור בדרכי המרה. הפנטאדה היא שילוב של השלשה על שם שרקו (כאבים ברבע הימני העליון, צהבת, וחום) עם סימני הלם (לחץ דם נמוך, טכיקרדיה) ושינוי במצב ההכרה (בדרך כלל בלבול).<ref name="Reynolds"></ref>

הפנטאדה קרויה על שם המנתח ד"ר ב.מ. ריינולדס, שתיאר אותה בשנת 1959 יחד עם ד"ר אוורט ל. דרגן.<ref name="Reynolds" />

== הערות שוליים ==

קטגוריה:תסמינים וסימנים
קרחון יודר

קרחון יודר (באנגלית: Yoder Glacier) הוא קרחון יובלי, ברכס קוהלר, בארץ מרי בירד, שבאנטארקטיקה.

אורכו של הקרחון 5.5 קילומטרים.

גובהו של הקרחון 359 מטרים מעל פני הים.

הקרחון זורם דרך עמק שקירותיו (גדות הקרחון) גבוהים.

קרחון יודר הוא היובל המערבי של קרחון קוהלר.

קרחון יודר ממוקם בסמוך מדרום-מערב למצוק מוריסון, שבמרכז רכס קוהלר.

== היסטוריה ==
=== גילוי ומיפוי הקרחון ===

הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר של צי ארצות הברית, שצולמו בין השנים 1959 – 1971.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של רוברט ד. יודר (Robert D. Yoder), ממשרד החוץ של ארצות הברית (מחלקת המדינה של ארצות הברית), שהיה יושב ראש הוועדה הבין - משרדית של ארצות הברית לעניין אנטארקטיקה (Interagency Committee on Antarctica), בין השנים 1970 – 1973.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:16884 קרחון יודר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=133929 קרחון יודר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=16376&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון יודר] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=16884&fid=antgeo_126 תצלום לוויין של אזור קרחון יודר]
* [http://distancebetween.info/yoder_glacier מחשבון מרחקים - המרחק מקרחון יודר לאתרים סמוכים]
* [https://www.meteoblue.com/en/weather/current/yoder-glacier_antarctica_6628432 מזג אוויר נוכחי עדכני בקרחון יודר] (לרבות נתוני שקיעת/זריחת שמש/ירח עדכניים)
** [https://www.meteoblue.com/en/weather/historyclimate/weatherarchive/yoder-glacier_antarctica_6628432 תחזית מזג אוויר עדכנית ארוכת טווח עבור קרחון יודר]
** [https://www.meteoblue.com/en/weather/historyclimate/weatherarchive/yoder-glacier_antarctica_6628432 נתוני מזג אוויר היסטוריים עבור קרחון יודר]
** [https://www.meteoblue.com/en/weather/archive/yearcomparison/yoder-glacier_antarctica_6628432 סטטיסטיקות מזג אוויר עבור קרחון יודר]

== הערות שוליים ==

יודר
חופזי אמריקאי

חופזי אמריקאי המכונה גם חופזי זהוב אמריקאי (שם מדעי: Pluvialis dominica) הוא מין עוף ממשפחת החופמיים, החי ביבשת אמריקה בין קנדה לפטגוניה והוא נודד למרחקים ארוכים בחיפוש מזון. מין זה דומה למין חופזי זהוב.

==תיאור==
החופזי מגיע לאורך 24 עד 48 ס"מ, בעל מוטת כנפיים של 65 עד 67 ס"מ ושוקל 122 עד 194 גרם, כשבעת הנדידה החופזים צנומים יותר. נוצות הכנפיים, הגב ואחורי הראש אפורות מסורטטות בשחור-לבן, אחורי הפנים לבנים וקדמת הפנים לצד המקור, החזה, הבטן והרגליים שחורים. הנקבות דומות לזכרים אך צבעם השחור בולט פחות. 

החופזי הוא עוף שוכן גדות וחופים הניזון בעיקר מחרקים וסרטנים שהוא מחפש הן במים והן על הקרקע או בין העשבים. הוא חי בלהקות גדולות המקננות על הקרקע בקיני עשבים וחזזית, לרוב בטונדרה או באזורים פתוחים. בקן הנקבה מטילה 4 ביצים הבוקעות כעבור 26 עד 27 ימים. האפרוחים יכולים לנוע ולאכול בכוחות עצמם מהבקיעה ולומדים לרוץ ולעוף בימים הקרובים.

החופזים נודדים לאורך כל אמריקה בין קנדה ואלסקה לפטגוניה כשהם עוצרים במספר "תחנות תדלוק" כמו בים הקריבי או לחופי האוקיינוס האטלנטי שבאילינוי. החופזי נודד מעל 40,000 ק"מ במסלול אחד.

== תמונות ==
<gallery>
קובץ:American Golden Plover, Churchill, Manitoba.jpg
קובץ:Pluvialis dominica.jpg
קובץ:American Golden Plover RWD.jpg
</gallery>

== קישורים חיצוניים ==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי פיליפ לודוויג סטטיוס מולר
קטגוריה:חופמיים
קטגוריה:בעלי חיים שתוארו ב-1776
יבול חו"ל

יבול חו"ל הוא יבול (תבואה, פירות וירקות) שגדל בשדות מחוץ לארץ ישראל. המושג נזכר בעיקר בהקשר של שנת השמיטה: בשנה זו אסור לעבד את אדמת ארץ ישראל, ואחד הפתרונות להשגת מזון בשנה זו הוא ייבוא מחו"ל.

== גבולות ==
ישנן מחלקות לגבי ההגדרה המדויקת של גבולות ארץ ישראל לעניין שביעית, כיוון שגבולות אלה אינם בהכרח חופפים לגבולות הנוכחיים של מדינת ישראל. המחלוקת היא בעיקר בשלושה אזורים:
* ערבה צפונית: לפי שיטת בד"ץ העדה החרדית, כל הערבה נמצאת מחוץ לגבולות ארץ ישראל. לעומת זאת, רבים בציבור החרדי טוענים שהגבול נמצא יותר דרומה ועל כן טוענים שגידולים בערבה הצפונית אינם יכולים להחשב ליבול חו"ל.
* דרום הערבה: לחלק מהדעות, דרום הערבה נחשב חו"ל, כיוון שלא נכלל בתחום ארץ ישראל בזמן עולי בבל. אולם יש טוענים שלאחר הקמת מדינת ישראל, כל שטחה של מדינת ישראל אינה נחשבת לחו"ל, כיוון שעם ישראל כבש והתיישב בו בדורנו. כך כותב יואל אליצור: "ההסתמכות על תוצרת של יהודים מן הערבה... בנויה על ראיית מרחבים אלו כ'ארץ העמים'... בעיניי היא תמוהה מאד. כידוע, אזורים אלה נכבשו מדעת יושבי ארץ-ישראל על-ידי צבא משותף לישראל ולצורך עם ישראל. הם גם נושבו ומוחזקים בפועל על-ידי ישראל... מה להם ולארץ העמים?!".
* ירדן: המצב הפוך: יש אזורים בממלכת ירדן, שנכללו בתחום עולי בבל, ולכן אינם נחשבים חו"ל.<ref>[https://din.org.il/2014/06/05/%D7%93%D7%99%D7%9F-%D7%A9%D7%9E%D7%99%D7%98%D7%94-%D7%91%D7%A2%D7%91%D7%A8-%D7%94%D7%99%D7%A8%D7%93%D7%9F-%D7%94%D7%9E%D7%96%D7%A8%D7%97%D7%99-%D7%90%D7%A9%D7%94-%D7%A9%D7%A9%D7%9B%D7%97%D7%94/ דין שמיטה בעבר הירדן המזרחי], אתר דין, ה'תשע"ד</ref>

== יתרונות וחסרונות ==
מבחינה הלכתית, יבול חו"ל (מאזורים שאינם במחלוקת) הוא כשר לכל הדעות. בכך הוא עדיף על פתרונות אחרים שיש עליהם מחלוקת (כגון היתר מכירה או אוצר בית-דין או יבול נכרי). עם זאת, יש המתנגדים לפתרון זה מסיבות עקרוניות:

* איכות הסביבה: יש עדיפות לצריכת מזון מקומי. קניית מזון שאינו מקומי היא "היפך ההפכים של השמיטה... הסיבה לכך היא שאנחנו עדיין במצב של 'גלינו מארצנו ונתרחקנו מעל אדמתנו' - ציבור שמנותק מהאדמה ועדיין לא מבין את השמיטה - וזה מצב של גלות וריחוק עמוק".
*פגיעה בחקלאות הישראלית: "בדרך זו אין כלל בעיות של שנת שמיטה, אך החסרון הגדול שבה הוא הפגיעה בחקלאות הארצישראלית, שכאמור לעיל, טרם זוכה לשפע הברכה שהבטיחה התורה ואינה יכולה להוות אלטרנטיבה לייבוא מחו"ל".

== לקריאה נוספת ==
* [http://www.eretzhemdah.org/content.asp?PageId=823&lang=he ארץ חמדה, "שנת השבע", שיעורים 2–3 - גבולות ארץ ישראל לעניין שמיטה]. אוסף מקורות, הסברים ושאלות חזרה

==הערות שוליים==

קטגוריה:שמיטה ויובל
לני סטרן

לני סטרן (נולדה ב -28 באפריל 1952) היא גיטריסטית וזמרת גרמניה-אמריקאית. נודעה גם כנגנית על "נגוני" חשמלי (ngoni - כלי פריטה שמוצאו ממאלי).<ref name=":0"></ref>

== ביוגרפיה ==
סטרן נולדה כמגדלנה ת'ורה, במינכן, גרמניה ב-28 באפריל 1952. החלה ללמוד לנגן על פסנתר בגיל שש. כעבור כמה שנים עברה ללימודי הגיטרה.

היא הייתה שחקנית בגרמניה, והופיעה בטלוויזיה, ולאחר מכן, בשנת 1977, נרשמה למכללת ברקלי למוזיקה. התגוררה בבוסטון עד שנת 1980, ואז עברה לניו יורק.<ref name=":0" />

בשנת 1983 הקימה להקה משלה עם פול מושן בתופים וביל פריזל בגיטרה.<ref name=":1"></ref>

הייתה נשואה לגיטריסט מייק סטרן.<ref name=":1" />

בשנת 2017 נבחרה לני סטרן לאחת מ-"50 הגיטריסטים הסנסציוניים ביותר בכל הזמנים בגיליון 50 שנה של "Guitar Player magazine".

בשנת 2018 השתתפה בנגינה באלבום "All Over the Place", אותו פרסם בעלה מייק סטרן, ובו ניגנה יחד עם החצוצרן רנדי ברקר, הסקסופוניסטים קני גארט, כריס פוטר, בוב פרנצ'יני ובוב מלאך ואחרים.

המוזיקה של לני עברה שינוי בעשור וחצי האחרונים, כשהיא איחדה את סאונד הג'אז העכשווי שלה בשילוב עמוק עם סגנונות מערב אפריקה. היא נסעה ולמדה בהרחבה במאלי ובסנגל, והופיעה יחד עם הזמר והיוצר סאליף קייטה ונגנים אפריקאים נוספים.<ref></ref>

== דיסקוגרפיה ==
<div class="mw-content-ltr">
* Clairvoyant (Passport Jazz, 1986)
* The Next Day (Passport Jazz, 1987)
* Secrets (Enja, 1989)
* Closer to the Light (Enja, 1990)
* Ten Songs (Lipstick, 1992)
* Like One (Lipstick, 1993)
* Words (Lipstick, 1995)
* Black Guitar (1997)
* Kindness of Strangers (Leni Stern, 2000)
* Finally the Rain Has Come (Leni Stern, 2002)
* When Evening Falls (Leni Stern, 2004)
* Love Comes Quietly (Leni Stern, 2006)
* Africa (Leni Stern, 2007)
* Alu Mayé (Have You Heard) (Leni Stern, 2007)
* Sa Belle Belle Ba (Leni Stern, 2010)
* Sabani (Leni Stern, 2012)
* Smoke, No Fire (Leni Stern, 2012)
* Jellel (Leni Stern, 2013)
* Dakar Suite (Leni Stern, 2016)
* 3 (Leni Stern, 2018)
* 4 (Leni Stern, 2020)<ref></ref>
</div>

== קישורים חיצוניים ==

* 

* [https://www.oneworldsmusic.com/leni-stern לני סטרן -] מוזיקת עולם
* [https://jazztimes.com/audio-video/premieres/jt-track-premiere-daouda-sane-by-leni-stern/ לני סטרן - באתר jazztimes]
* [https://www.allmusic.com/artist/leni-stern-mn0000242721?1628849997538 לני סטרן - Allmusic]

== הערות שוליים ==

קטגוריה:נגני ג'אז: גיטריסטים
קטגוריה:זמרות גרמניות
קטגוריה:נגנים גרמנים
קטגוריה:זמרי ג'אז אמריקאים
קטגוריה:זמרות ג'אז אמריקאיות
קטגוריה:נגניות גרמניות
קטגוריה:זמרים גרמנים
קטגוריה:זמרות אמריקאיות
קטגוריה:גיטריסטיות אמריקאיות
קטגוריה:גיטריסטים אמריקאים
קטגוריה:נגנים אמריקאים
קטגוריה:גרמניות שנולדו ב-1952
קטגוריה:גרמנים שנולדו ב-1952
קטגוריה:אמריקאיות שנולדו ב-1952
קטגוריה:אמריקאים שנולדו ב-1952